Δελτίο τύπου

Τρίτη, 23 Σεπτεμβρίου 2014

Η Grant Thornton ταξίδεψε στη «Μικρά Αγγλία».

Δευτέρα 22 Σεπτεμβρίου 2014, Κινηματογράφος Cine Paris, 19:30 – 23.00

# Η Grant Thornton, είχε τη χαρά και την τιμή να διοργανώσει μια βραδιά ιδιαίτερης σημασίας, τη **Δευτέρα 22 Σεπτεμβρίου 2014**, στον θερινό κινηματογράφο **Cine Paris**, και ώρα **19:30**.

# Δείχνοντας για ακόμη μια φορά την υποστήριξή της στον πολιτισμό και τις τέχνες, η Grant Thornton προσκάλεσε συνεργάτες και φίλους σε μια αποκλειστική privé προβολή της αριστουργηματικής ταινίας «Μικρά Αγγλία», που κατακτώντας κοινό και κριτικούς, βαδίζει ήδη στο δρόμο για τα βραβεία Oscar. Η **αποκλειστική προβολή** πραγματοποιήθηκε στο Cine Paris, έναν από τους καλύτερους θερινούς κινηματογράφους παγκοσμίως (CNN, Guardian).

# Με θέα την Ακρόπολη, οι καλεσμένοι της Grant Thornton είχαν την μοναδική ευκαιρία να παρακολουθήσουν την ταινία μαζί με τον σκηνοθέτη της «Μικράς Αγγλίας» **Παντελή Βούλγαρη**, τη μουσικοσυνθέτη **Κατερίνα Πολέμη**, τον παραγωγό **Γιάννη Ιακωβίδη** και άλλους συντελεστές της ταινίας.

# Τη βραδιά άνοιξαν ο κ. **Βασίλης Καζάς**, Διευθύνων Σύμβουλος, και ο κ. **Σωτήρης Γιούσιος**, Tax Partner της Grant Thornton οι οποίοι καλωσόρισαν τους καλεσμένους, και μαζί με τον κ. Παντελή Βούλγαρη και την κ. Κατερίνα Πολέμη έδωσαν το έναυσμα για την έναρξη της προβολής.

# **Για περισσότερες πληροφορίες σχετικά με την εκδήλωση μπορείτε να επικοινωνήσετε:**

# Τμήμα Marketing & Communications

# T: 210 72 80 067-070

# Φ: 210 72 12222

# E: marketing@gr.gt.com